Gostivar

**Gostivar** (makedonski: *Гостивар*, albanski: *Gostivari*, turski: *Gostivar* ) je grad od 35 847 stanovnika na zapadu Republike Makedonije u Pološkoj kotlini. Sjedište je istoimene Opštine Gostivar, koja ima 81 042 stanovnika (po popisu iz 2002.) 

## Geografija

Gostivar leži na padinama Šar Planine u južnom, višem dijelu Pološke kotline (*Gorni polog*).

Pored Gostivara nalazi se selo *Vrutok*, gdje je izvire rijeka Vardar na visini od 683 metara, koja zatim teče kroz Gostivar, dijeleći ga na pola.

## Historija

Gostivar se prvi put spominje u jednoj povelji srpskog kralja Milutina iz 1313 godine pod imenom *Banjska* (Banjica), i to kao selo na južnom dijelu Pološke kotline sa oko 200 stanovnika. U istoj se povelji govori i o *Gostivarskom manastiru*.

Gostivar se kao selo spominje i za vladavine Cara Dušana i to pod imenom *Belika*, to je tada bilo ime i rijeke Vardar.

U 14. st. Gostivar je podpao pod vlast Otomanskog carstva.

Prvi poznati beg Gostivara bio je albanac *Kara Mustafa [[Paša]]* (Kemankeš), *veliki [[vezir]]* Otomanskog carstva od 1638 do 1644, za vrijeme vladanja ludog sultana Ibrahima.

Nakon njegove nasilne smrti, kad je u Carigradu ubijen, u Gostivar se doseljava njegov sin *Ebu Bekir* kao veliki bogataš iz velike prijestolnice. Bekir gradi džamiju, a 1688 do nje medresu (vjerska škola) sa bibliotekom.

Ebu Bekirovu džamiju srušio je njegov stric *Ismail Aga* da na istom mjestu izgradi ljepšu i veću, do nje je izradio i *Saat kulu* (toranj sa satom), zato se njegova džamija zove *Saat džamija*. (rekonstruirana je 1920 i 1944)

U prvoj polovini 19. st. Pološku kotlinu i Tetovo posjetio je austrijski geolog i putopisac Ami Boué. On je zapisao da se pored Tetova nalazi *veliko selo Gostivar*.

No već 1874 godine, Gostivar je gradić, sa sajmenim danom (svaki utorak) koji ima 400 kuća sa 2 000 stanovnika.

Na kraju stoljeća se broj stanovnika popeo na 3 500.

Rastu naselja doprinjelo je i to što je postao upravno središte otomanske kaze Gostivar.

Nakon balkanskih ratova Gostivar se našao kao i ostala Makedonija u Kraljevini Srbiji.

Nakon Prvog svjetskog rata u sastavu je Kraljevine SHS te kasnije Jugoslavije

## Privreda
Tradicionalno Gostivar je bio zanatsko trgovački grad za svoju poljoprivrednu okolicu.

Danas u Gostivaru rade ove veće tvornice i pogoni: Tvornica vatrostalnih materijala *Silika* (1958 ), *Mermeri* (1956), tvornice tekstila *Dekon* (1948) i * Goteks* (od 1958), Mesna industrija *Gorni Polog* (1960), *Žito Šar* i *Hidrocentrala Mavrovo* (od 1957).

Značajan prihod od nekih 500 000 eura donose brojni ljetni posjetioci Gostivara i okolnih sela, po nekim podatcima ima ih čak 20 000 (to su ljudi porijeklom iz Gostivara i okolice, a koji danas žive i rade u inozemstvu).

### Turizam
Nedaleko od Gostivara, na putu za Kičevo i Ohrid, nalazi se selo *Vrutok* pored kojeg se nalazi izvor najveće makedonske rijeke Vardar.

Pored Gostivara na nekih 26&nbsp;km nalazi se Nacionalni park Mavrovo na planini Bistra u čijem je sklopu jedno od najboljih skijališta u Makedoniji *Zare Lazarevski*.

Kako Gostivar leži na obroncima Šarplaninskog masiva planinarima je ishodišna točka za penjanje i izlete na obližnje planine Korab (2764 m) i Bistru (2 163 m).

## Stanovništvo
Gostivar ima multietničko stanovništvo, tako da se kao službeni jezici koriste makedonski, albanski i turski jezik.

Po posljednjem popisu stanovništa Gostivar je imao 35 847 stanovnika, a njihov sastav bio je slijedeći:

## Reference

## Vanjske veze

* Općina Gostivar, službene stranice
* Gostivar na stranicama Discovering Macedonia 
* Gostivar Online 
* Gostivar net
* Međunacionalni projekt Gostivar